מוקדמות מונדיאל 2010 - אירופה

205 נבחרות לאומיות נרשמו למוקדמות מונדיאל 2010, והתחרו על 32 מקומות בטורניר. דרום אפריקה, המארחת, העפילה אוטומטית והותירה 31 מקומות לשאר הנבחרות. בדומה למוקדמות מונדיאל 2006 נאלצה האלופה המכהנת להשתתף בטורניר המוקדמות. הגרלת המשחקים נערכה בדרבן שבדרום אפריקה ב-25 בנובמבר 2007. לאירופה (אופ"א) הוקצו 13 מקומות, עליהם התחרו 53 נבחרות. 53 הנבחרות חולקו לשמונה בתים בני 6 נבחרות ולבית אחד בן 5 נבחרות, ובסך הכל לתשעה בתים. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה ישירות למונדיאל. עם סיום טורניר המוקדמות באירופה דורגו תשע הנבחרות שסיימו במקום השני בטבלה נפרדת. שמונה הראשונות בטבלה זו חולקו לזוגות, ושיחקו אחת נגד השנייה בשיטת בית-חוץ על ארבעת הכרטיסים הנותרים למונדיאל. על מנת לשמור על איזון בין בית 9, בו היו 5 נבחרות, לבין שאר הבתים, הוחלט כי התוצאות מול הנבחרות במקום ה-6 לא יחושבו לצורך קביעת הדירוג בטבלה הפנימית. ב-27 בספטמבר 2007, במהלך ישיבה באיסטנבול, החליטה הוועדה המבצעת של אופ"א כי קביעת קבוצות הדירוג לקראת הגרלת המשחקים תהיה מבוססת על הדירוג העולמי של פיפ"א, בהתאמה לתקנות המונדיאל שלפיהן במקרה של דירוג נבחרות לפי "ביצועים" יש להשתמש בדירוג של פיפ"א. בטורנירי המוקדמות הקודמים של המונדיאל ואליפות אירופה בכדורגל היה נהוג לדרג את הנבחרות לפי הישגיהן בשני הטורנירים שקדמו לטורניר הרלוונטי. במהלך ההגרלה חולקו הנבחרות לתשעת הבתים לפי שש קבוצות דירוג, החל מקבוצת דירוג 6 ממנה הוגרלו נבחרות למקום האחרון בכל בית וכן הלאה. קבוצות הדירוג היו (הנבחרות המודגשות הן אלה שהעפילו למונדיאל): קבוצה 1: איטליה, ספרד, גרמניה, צ'כיה, צרפת, פורטוגל, הולנד, קרואטיה, יוון קבוצה 2: אנגליה, רומניה, סקוטלנד, טורקיה, בולגריה, רוסיה, פולין, שוודיה, ישראל קבוצה 3: נורווגיה, אוקראינה, סרביה, דנמרק, צפון אירלנד, אירלנד, פינלנד, שווייץ, בלגיה קבוצה 4: סלובקיה, בוסניה והרצגובינה, הונגריה, מולדובה, ויילס, מקדוניה, בלארוס, ליטא, קפריסין קבוצה 5: גאורגיה, אלבניה, סלובניה, לטביה, איסלנד, ארמניה, אוסטריה, קזחסטן, אזרבייג'ן קבוצה 6: ליכטנשטיין, אסטוניה, מלטה, לוקסמבורג, מונטנגרו, אנדורה, איי פארו, סן מרינו המשחקים נערכו בין 20 באוגוסט 2008 ל-18 בנובמבר 2009. דנמרק העפילה ישירות למונדיאל ופורטוגל העפילה לפלייאוף היבשתי. ימים אחדים לפני ההגרלה הראשית של טורניר גברה ישראל על רוסיה ועל מקדוניה, ובזכות כך דורגה בקבוצת האיכות השנייה. בהגרלה שובצה ישראל לבית מספר 2 ביחד עם יוון (אלופת אירופה בשנת 2004), שווייץ, מולדובה, לטביה ולוקסמבורג. לוח המשחקים של הבית היה אמור להיקבע במהלך פגישה שנערכה בישראל ב-8 בינואר 2008. אולם, נבחרות יוון ולטביה לא הצליחו להסכים על מועד המשחקים ביניהן, ומאחר שהלוח לא הוגש עד תאריך היעד (16 בינואר), התערבה פיפ"א בנושא וערכה הגרלה של המשחקים. ההגרלה נערכה בזאגרב ב-30 בינואר 2008. ישראל פתחה את הטורניר בתיקו 2–2 ביתי מול שווייץ. לאחר מכן ערכה ישראל שלושה משחקי חוץ רצופים, בהם גברה 2–1 על מולדובה באצטדיון זימברו ו-3–1 על לוקסמבורג באצטדיון העירוני של העיר לוקסמבורג, וסיימה בתיקו 1–1 מול לטביה. לאחר מכן אירחה ישראל את יוון באצטדיון רמת גן למשחק שסיים את סיבוב המשחקים הראשון. המשחק הסתיים בתוצאה 1-1. סיבוב המשחקים השני התנהל במתכונת הפוכה לסדר המשחקים של הסיבוב הראשון. ארבעה ימים לאחר המשחק מול יוון ברמת גן שיחקה ישראל מולה בהרקליון, והפסידה 1–2. ב-7 באפריל, כשבוע לאחר המשחק, התלוננה ההתאחדות לכדורגל בפני פיפ"א כי במהלך המשחק, ובעיקר לפני ביצוע בעיטת העונשין לטובת יוון, סונוור השוער דודו אוואט על ידי לייזר שכוון אליו מהקהל היווני. פיפ"א קיבלה את טענת ההתאחדות וקנסה את ההתאחדות היוונית ב-16,600 אירו. ישראל הייתה זקוקה לניצחון במשחק הביתי מול לטביה ברמת גן ב-5 בספטמבר, אך הוא הסתיים בהפסד 0–1, שהיה ההפסד הביתי הראשון של ישראל במוקדמות המונדיאל לראשונה מזה למעלה מ-15 שנים. ארבעה ימים לאחר ההפסד הביסה ישראל 7–0 את לוקסמבורג, וב-10 באוקטובר גברה 3–1 על מולדובה ברמת גן. ניצחון זה הותיר לישראל סיכוי להעפיל לפלייאוף היבשתי מהמקום השני, אך ב-14 באוקטובר שיחקה ישראל מול שווייץ בזנקט יאקוב פארק, וסיימה בתיקו ללא שערים, בעקבותיו דורגה במקום הרביעי כיוון שלטביה גברה על מולדובה. שווייץ העפילה ישירות למונדיאל ויוון העפילה לפלייאוף היבשתי. סלובקיה העפילה ישירות למונדיאל וסלובניה העפילה לפלייאוף היבשתי. גרמניה העפילה ישירות למונדיאל ורוסיה העפילה לפלייאוף היבשתי. גם בבית זה לא הצליחו הנבחרות להסכים על לוח משחקים, ועל כן התערבה פיפ"א וערכה הגרלה של סדר המשחקים בקונגרס השנתי של 2008. ספרד העפילה ישירות למונדיאל ובוסניה והרצגובינה העפילה לפלייאוף היבשתי. אנגליה העפילה ישירות למונדיאל ואוקראינה העפילה לפלייאוף היבשתי. סרביה העפילה ישירות למונדיאל וצרפת העפילה לפלייאוף היבשתי. אלופת העולם איטליה העפילה ישירות למונדיאל ואירלנד העפילה לפלייאוף היבשתי. גאורגיה ערכה את משחקי הבית שלה במיינץ שבגרמניה בעקבות המלחמה בדרום אוסטיה. הולנד העפילה ישירות למונדיאל. נורווגיה הייתה מועמדת להעפיל לפלייאוף היבשתי, אך כיוון שמאזנה היה הנחות ביותר מבין הנבחרות שסיימו במקום השני היא הודחה ממנו. 8 הנבחרות הוגרלו לפי מיקומן בדירוג העולמי של פיפ"א. ההגרלה נערכה בציריך ב-19 באוקטובר, ובמהלכה נכללו ארבע הנבחרות הבכירות בקבוצה א' וארבע הנבחרות הנותרות בקבוצה ב'. בהגרלה נפרדת נקבע מי תארח את המשחק הראשון. קבוצות הדירוג היו: צרפת (9), פורטוגל (10), רוסיה (12), ויוון (16) אוקראינה (22), אירלנד (34), בוסניה והרצגובינה (42), וסלובניה (49) צרפת העפילה. במהלך המשחק השני נגע תיירי הנרי בכדור בידו כשבישל את שער השוויון לוויליאם גאלאס, ובעקבות כך פרצה מחלוקת עזה כיוון שהשופט סירב לפסול את השער ולהרחיקו בכרטיס אדום. לאחר המשחק הועלו דרישות מצד ההתאחדות האירית כלפי פיפ"א כי יש לערוך משחק חוזר על מנת לשמור על ההגינות הספורטיבית, ולחלופין לתת לאירלנד מקום חריג וחד-פעמי במונדיאל כנבחרת ה-33. שתי ההצעות נדחו על ידי פיפ"א, וגרמו לכעס רב באירלנד. פורטוגל העפילה. יוון העפילה. סלובניה העפילה בזכות יתרון שערי חוץ. מוטי פשכצקי, היוונים נקנסו: 16,600 יורו על שימוש בלייזר, באתר ערוץ הספורט, 16 במאי 2009